ai4bharat/Pralekha huggingface dataset:
शिक्षण मंत्रालय
उच्च शिक्षणासंदर्भात भारत-नॉर्वे संयुक्त कार्यगटाची बैठक
नवी दिल्ली, 11 ऑक्टोबर 2022
नवी दिल्ली येथे 11 ऑक्टोबर 2022 रोजी भारताने उच्च शिक्षणासंदर्भातील भारत-नॉर्वे संयुक्त कार्यगटाची 6 वी बैठक आयोजित केली होती.
भारताकडून शिक्षण मंत्रालयाच्या आंतरराष्ट्रीय सहकार्याच्या सहसचिव नीता प्रसाद तर नॉर्वेकडून शिक्षण आणि संशोधन मंत्रालयाच्या महासंचालक ॲन लाइन वोल्ड या बैठकीच्या अध्यक्षस्थानी होत्या.
भारत आणि नॉर्वे यांच्यात 25 एप्रिल 2022 रोजी स्वाक्षरी केलेल्या उच्च शिक्षण क्षेत्रातील सहकार्यावरील सामंजस्य कराराच्या अंमलबजावणीवर देखरेख ठेवण्यासाठी आणि पर्यवेक्षण करण्यासाठी संयुक्त कार्य गटाची स्थापना करण्यात आली आहे.
उभय देशांकडून यावेळी 2014 मध्ये स्वाक्षरी केलेल्या पूर्वीच्या भारत-नॉर्वे सामंजस्य कराराच्या कक्षेत विकसित केलेल्या इंडो-नॉर्वेजियन सहकार्य कार्यक्रमांतर्गत झालेल्या प्रगतीचा आढावा घेण्यात आला आणि एकूण उच्च शिक्षण धोरण आणि प्राधान्यक्रम, विद्यार्थी/शिक्षकांची गतिशीलता आणि कौशल्य विकासाच्या क्षेत्रात सहकार्य यावर चर्चा करण्यात आली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
कृषी मंत्रालय
जागतिक मधमाशी दिन साजरा करण्यासाठी 20 मे 2022 रोजी गुजरातमध्ये होणार राष्ट्रीय कार्यक्रम
जागतिक मधमाशी दिनानिमित्त केंद्रीय कृषीमंत्री महाराष्ट्रासह 5 राज्यांमधील 7 विविध ठिकाणी मध चाचणी प्रयोगशाळांचे करणार उद्घाटन
नवी दिल्ली, 19 मे 2022
भारत सरकारचे कृषी आणि शेतकरी कल्याण मंत्रालय , 20 मे 2022 रोजी टेंट सिटी -II, एकता नगर, नर्मदा, गुजरात येथे जागतिक मधमाशी दिवस साजरा करणार आहे. या जागतिक मधमाशी दिनाच्या समारंभाचे अध्यक्षस्थान केंद्रीय कृषी आणि शेतकरी कल्याण मंत्री श्री नरेंद्रसिंग तोमर भूषविणार आहेत. माननीय पंतप्रधानांच्या मार्गदर्शनाखाली भारत सरकारचे कृषी आणि शेतकरी कल्याण मंत्रालय देशातील लहान शेतकऱ्यांच्या लाभासाठी मधमाशी पालनाला प्रोत्साहन देण्यासाठी हा विशेष दिवस साजरा करणार आहे. यावेळी केंद्रीय कृषिमंत्री महाराष्ट्रातील पुणे, जम्मू-काश्मीरमधील पुलवामा, बंदिपुरा आणि जम्मू, कर्नाटकातील तुमकूर, उत्तर प्रदेशातील सहारणपूर आणि गुजरातमधून मोडमध्ये उत्तराखंडमध्ये उभारण्यात येणाऱ्या मध चाचणी प्रयोगशाळा आणि प्रक्रिया केंद्रांचे दूरदृश्य प्रणालीद्वारे उद्घाटन करतील.
जनतेला निरोगी ठेवण्यासाठी आणि याविषयीच्या विविध आव्हानांना तोंड देण्यामध्ये मधमाश्या आणि इतर परागकणांच्या महत्त्वपूर्ण भूमिकेबद्दल जागरूकता निर्माण करण्यासाठी संयुक्त राष्ट्रांच्या महासभेने  20 मे हा जागतिक मधमाशी दिवस म्हणून घोषित केला आहे.
या उत्सवादरम्यान, एक प्रदर्शन आयोजित केले जाणार असून त्यात मधमाशांच्या विविध जाती आणि मधमाशीपालन क्षेत्रातील विविध उत्पादने,मधमाशीपालक, प्रक्रिया करणारे आणि मधमाशीपालन क्षेत्रातील विविध भागधारकांद्वारे अनेक स्टॉल्स लावले जातील. या कार्यक्रमादरम्यान ‘मधुक्रांती’ पोर्टलची अंमलबजावणी करणारी एजन्सी, इंडियन बँक यांच्या वतीने मधमाशीपालकांच्या तात्काळ नोंदणीसाठी स्टॉलही उभारण्यात येणार आहे.
शेतकरी/मधमाशीपालकांना मधमाशीपालनाचे शास्त्रीय ज्ञान देऊन त्यांचा विकास करण्यासाठी "शास्त्रीय पद्धतीने मधमाशीपालनाचे उत्पादन तंत्रज्ञान आणि संशोधन आणि विकास- अनुभवाची देवाणघेवाण आणि आव्हाने" तसेच "विपणन आव्हाने आणि उपाय " या विषयांवर तांत्रिक सत्रे देखील आयोजित केली जाणार आहेत.
देशभरात मधमाशी पालनाचा प्रसार आणि प्रचार करणे हा या उपक्रमाचा उद्देश आहे.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 248
गृह मंत्रालय
केरळ आणि महाराष्ट्र सरकारच्या कोविड संसर्ग नियंत्रणात आणण्यासाठीच्या प्रयत्नांचा केंद्रीय गृहसचिवांनी घेतला आढावा
नवी दिल्ली, 26 ऑगस्ट 2021
कोविड महामारीचा संसर्ग नियंत्रणात आणण्यासाठी महाराष्ट्र तसेच केरळ सरकार करत असलेल्या उपाययोजनांचा आज केंद्रीय गृहसचिवांनी दूरदृश्य प्रणालीच्या माध्यमातून आढावा घेतला.
या बैठकीत, केरळ आणि महाराष्ट्रातील एकूणच कोविड व्यवस्थापनावर चर्चा करण्यात आली. संसर्ग पसरू नये यासाठी दोन्ही सरकारांनी केलेल्या उपाययोजना केंद्रीय गृहसचिवांनी जाणून घेतल्या. कोरोनाची साथ नियंत्रणात आणण्यासाठी अधिक प्रयत्नांची गरज आहे, असे निरीक्षणही त्यांनी नोंदवले. या दृष्टीने, जिथे संसर्ग अधिक आहे, अशा भौगोलिक क्षेत्रात, सरकारने पुरेशी कार्यवाही करायला हवी. जसे की रुग्णाच्या संपर्कात आलेल्यांचा माग काढून त्यांची तपासणी, लसीकरण मोहीम आणि कोविड विषयक प्रतिबंधक नियमांचे पालन करवून घेणे, आवश्यक आहे, असे ते म्हणाले. जिथे रुग्ण पॉझिटिव्ह होण्याचा दर अधिक आहे, अशा भागात राज्य सरकारांनी रात्रीची संचारबंदी लावण्याचा विचार करावा, अशी सूचनाही त्यांनी केली.
राज्य सरकारांनी आपली लसीकरण मोहीम सुरूच ठेवावी असे सांगत, त्यांना जर अधिक लसींची गरज असेल, तर त्यासाठी शक्य तेवढ्या लसींचा पुरवठा केला जाईल, असेही त्यांनी सांगितले. मात्र, त्याचवेळी, पाठवण्यात आलेल्या सर्व मात्रा लाभार्थीना दिल्या जातील, यासाठी दक्ष राहावे अशी सूचनाही त्यांनी केली. लसीकरण मोहिमेदरम्यानही कोविडविषयक नियमांचे पालन करण्यास प्रोत्साहन द्यायला हवे, असेही त्यांनी सांगितले. तसेच, आगामी सण-उत्सवांचा काळ लक्षात घेता, सार्वजनिक समारंभ टाळले जावेत, असे आवाहन त्यांनी केले. दोन्ही राज्यात, जिथे रुग्ण पॉझिटिव्ह होण्याचा दर जास्त आहे, तिथे चाचण्यांचा वेगही वाढवायला हवा, असा सल्लाही यावेळी देण्यात आला. कोविडचे संक्रमण पसरणार नाही, यासाठी पुढचे काही महीने सतर्क राहून दक्षता घेतली जावी आणि संक्रमण साखळी तोडण्यासाठी अधिक प्रभावीपणे प्रयत्न करावेत, अशी स्पष्ट सूचना गृहसचिवांनी दिली.
या बैठकीत, नीती आयोगाचे सदस्य , व्ही के पॉल, आरोग्य विभागाचे सचिव, राष्ट्रीय संसर्गजन्य आजारविषयक केंद्राचे संचालक तसेच, केरळ आणि महाराष्ट्राचे मुख्य सचिव व पोलिस महासंचालक सहभागी झाले होते.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
पंतप्रधान कार्यालय
पंतप्रधानांनी अहमदाबाद येथे केवडिया आणि साबरमती नदी किनाऱ्यादरम्यान दुतर्फा सागरी विमान सेवेचे केले उद्घाटन
नवी दिल्ली, 31 ऑक्टोबर 2020
पंतप्रधान नरेंद्र मोदी यांनी केवडिया येथे पाण्यावरील विमानतळ आणि केवडिया येथील स्टॅच्यू ऑफ युनिटीला अहमदाबादमधील साबरमती नदी किनाऱ्याशी जोडणाऱ्या सागरी विमान सेवेचे उद्घाटन केले.
पंतप्रधान मोदी यांनी अहमदाबाद येथील साबरमती नदी किनाऱ्यावर पाण्यावरील विमानतळाचे उद्घाटन केले आणि साबरमदी नदी किनाऱ्यापासून केवडिया पर्यंत असलेल्या सागरी विमान सेवेचे देखील उद्घाटन केले. शेवटच्या टोकापर्यंत दळणवळण पोहोचविण्यासाठी पाण्यावरील नियोजित विमानतळ मालिकेचा हा एक भाग आहे.
विमानाला उतरण्यासाठी आखलेले पट्टे किंवा धावपट्टी उपलब्ध नसताना देखील पाण्यावरून विमानाचे उड्डाण करण्याची आणि पाण्यावर उतरण्याची क्षमता या सागरी विमानामध्ये आहे. अशा प्रकारे भौगोलिक क्षेत्र / असे क्षेत्र की ज्यास त्याच्या भौगोलिक कारणास्तव काही आव्हाने आहेत, ते जोडण्यास मदत केली जाऊ शकते आणि विमानतळ आणि धावपट्टी बांधण्यासाठी अधिक खर्च न करता भारतातील दुर्गम भागांना मुख्य प्रवाहात समाविष्ट करून घेता येईल. असे लहान आकाराचे पंख असलेली विमाने पाणी असलेल्या पृष्ठभागावर जसे की तलाव, बॅकवॉटर आणि धरणे, वाळूचे रस्ते आणि गवत अशा प्रकारच्या असंख्य पर्यटन स्थळांवर देखील सहज उतरु शकतात.S.Thakur/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
बंदरे,नौवहन आणि जलमार्ग मंत्रालयाच्या अधिपत्याखालील संशोधन संस्थांतर्फे आयोजित राष्ट्रीय कार्यशाळांच्या माध्यमातून भारताच्या चांद्रयान-3 मोहिमेचे महत्व अधोरेखित
नवी दिल्ली, 22 ऑगस्ट 2023
भारताचा चंद्रविषयक संशोधन कार्यक्रम ‘चांद्रयान’ हा भारतीय अवकाश संशोधन संस्थेने  सुरु केलेला नाविन्यपूर्ण उपक्रम आहे. चांद्रयान ही मोहीम चंद्राविषयीची अनेक गूढ उकलण्याप्रती तसेच चंद्राचे खगोलशास्त्र, वातावरण आणि चंद्रावरील स्त्रोत याविषयी जागतिक चांद्र समुदायाला असलेल्या ज्ञानात योगदान देण्याप्रती असलेल्या भारताच्या कटिबद्धतेचे प्रतिनिधित्व करते.
भारताचे चांद्रयान यशस्वीरित्या चंद्राच्या पृष्ठभागावर उतरवणे या अत्यंत महत्त्वाच्या टप्प्याकडे भारताची चांद्रयान-3 मोहीम वाटचाल करत असताना, केंद्रीय बंदरे, नौवहन आणि जलमार्ग मंत्रालयाच्या  अधिपत्याखाली आयआयटी मद्रास या संस्थेतील राष्ट्रीय बंदरे, जलमार्ग आणि किनारपट्टी तंत्रज्ञान केंद्र  आणि आयआयटी खरगपूर येथील अंतर्गत आणि तटवर्ती सागरी तंत्रज्ञान केंद्र या संस्थांतर्फे राष्ट्रीय पातळीवरील कार्यशाळांचे आयोजन करण्यात आले.चांद्रयान-3 या मोहिमेविषयी जाणीव निर्माण करणे, या मोहिमेचे महत्त्व समजून घेणे आणि यातील गुंतागुंतीच्या प्रक्रियांची सखोल माहिती करून घेणे या उद्देशाने या कार्यशाळांचे आयोजन करण्यात आले होते. अवकाश संशोधनाच्या क्षेत्रातील प्रगत शास्त्रीय ज्ञान तसेच तांत्रिक नवोन्मेष यांच्या संदर्भात भारताच्या चांद्र मोहिमेला असलेल्या सखोल महत्त्वावर प्रकाश टाकणे हे या कार्यशाळांच्या आयोजनाचे मुख्य उद्दिष्ट होते.
डॉ.सईद मकबूल अहमद, श्री.लिओ, डॉ.मुथूकुमारन आणि डॉ. तपस कुमार नंदी यांच्यासह अनेक सुप्रसिद्ध वक्त्यांनी या कार्यशाळांमध्ये, यापूर्वीच्या चांद्रयान मोहिमांमधून हाती आलेले ज्ञान आणि माहिती सामायिक केली. विद्यमान मोहिम तसेच प्रोपल्शन प्रणाली यांच्या गुंतागुंतीच्या स्वरूपाबाबत या वक्त्यांनी चर्चा केली तसेच त्यांनी ग्रह विज्ञान आणि तंत्रज्ञान क्षेत्रातील अभिनव संशोधन या संदर्भात भारताने मिळवलेले यश यावेळी अधोरेखित केले.
चांद्रयान-3 चे यशस्वी चंद्रावतरण ही घटना भारतासाठी केवळ आणखी एक ऐतिहासिक कामगिरी नसेल तर ती घटना भविष्यातील चांद्र मोहिमांना आकार देणारे वैज्ञानिक शोध तसेच अन्वेषण यांचे नवे मार्ग देखील खुले करून देईल.
याप्रसंगी बोलताना, केंद्रीय बंदरे, नौवहन आणि जलमार्ग मंत्री सर्वानंद सोनोवाल म्हणाले, “चांद्रयान मोहिमांमध्ये मिळालेली सफलता, मानवी ज्ञान आणि संशोधन यांच्या सीमा आणखी विस्तारित करण्याप्रती भारताची निष्ठा सोदाहरण सिध्द करते. नव्या शोधांचा हा प्रवास, चांद्रयान-3 च्या आगामी चंद्रावतरणासह असाच सुरु राहील आणि त्यातून विश्वाची रहस्ये उलगडत जातील. तसेच त्यातून भविष्यातील पिढ्यांसाठी ताऱ्यांपर्यंत पोहोचण्याचा मार्ग खुला होईल.”
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
पंतप्रधान कार्यालय
ऍस्ट्रो नाईट स्काय टूरिझमला प्रोत्साहन देण्याच्या प्रयत्नांचे पंतप्रधानांनी केले कौतुक
नवी दिल्ली, 29 मार्च 2023
ऍस्ट्रो नाईट स्काय टूरिझमला प्रोत्साहन देण्यासाठी गोवा सायन्स सेंटर आणि प्लॅनेटेरियम करत असलेल्या प्रयत्नांचे पंतप्रधान नरेंद्र मोदी यांनी कौतुक केले आहे. दुर्बिणीद्वारे रात्रीचे आकाश पाहण्याचा अविस्मरणीय अनुभव घेण्यासाठी मिरामार समुद्रकिनारी लोकांची गर्दी होत आहे.
नॅशनल कौन्सिल ऑफ सायन्स म्युझियम्सचे ट्विट शेअर करत पंतप्रधानांनी ट्विट केले;
“अशा प्रयत्नांना वेग आलेला पाहून आनंद झाला. काही वर्षांपूर्वी ‘मन की बात’ मध्ये मी खगोलशास्त्रातील भारताच्या समृद्ध वारशाबद्दल बोललो होतो. “S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नुतन भारत परिषदेला पंतप्रधानांचे संबोधन
(नवी दिल्ली, 16 जुलै 2018
पंतप्रधान नरेंद्र मोदी यांनी आज नवी दिल्ली येथे Y4D नुतन भारत परिषदेला संबोधित केले. यावेळी बोलतांना ते म्हणाले की, आज देश परिवर्तनाच्या प्रक्रियेतून जात आहे. एका आंतरराष्ट्रीय अहवालानुसार भारतातील दारिद्रय उल्लेखनीय कमी झाले असून भारतीय अर्थव्यवस्था ही जगातील अत्यंत वेगवान अर्थव्यवस्था म्हणून ओळखण्यात येते. सरकारतर्फे जर कुठली भूमिका निभवायची असेल तर फक्त तरुणवर्गच अशा भूमिकांना पात्र असतो. कारण तो केवळ उपलब्ध संधींचाच उपयोग करत नाही तर नवीन संधी उपलब्ध करून देत असतो. पंतप्रधानांनी युवकांची शक्ती आणि आकांक्षांना विचारात घेऊन भारत मोठ्या प्रमाणात परिवर्तन प्रक्रियेतून जात असल्याचे पुर्नउच्चार केला. यासंदर्भात उदाहरण देतांना त्यांनी 3 कोटी मुलांचे लसीकरण, मागील चार वर्षांदरम्यान 1.75 लक्ष किलोमीटर ग्रामीण रस्त्यांची निर्मिती, प्रत्येक गावामध्ये वीज पोहोचवणे, ऑक्टोबर 2017 पासून आतापर्यंत 85 लाख घरांचे विद्युतीकरण, 4.65 कोटी गरीब कुटुंबांना गॅस जोडणी आणि मागील चार वर्षात 1 कोटींपेक्षा जास्त घरांची निर्मिती.
पंतप्रधान पुढे म्हणाले की, हे सर्व आकडे यासाठी संभव आहेत कारण भारतात 800 दशलक्ष लोक 35 वर्षांपेक्षा कमी वयाचे आहेत.
पंतप्रधानांनी सांगितले की, वातावरणातील बदल हा केवळ राजनिती पुरताच मर्यादित नाही. ते म्हणाले सध्या भारतात सर्वोच्च प्रशासनिक सेवेत ग्रामीण भागातून किंवा छोट्या शहरांमधून आलेले युवक आहेत. त्यांनी हिमा दास आणि तत्सम सर्व तरुण खेळाडू ज्यांनी नुतन भारताचे प्रतिनिधीत्व केले आणि खेळाडूपणाच्या दृष्टीकोनातून भारतासाठी पदके मिळवले आहेत त्यांची उदाहरणे दिली.
नुतन भारताला असे वाटते की, ‘सर्व काही शक्य’ आणि ‘सर्व काही संपादन करण्यासारखे आहे’ असे पंतप्रधानांनी सांगितले.
पंतप्रधान पुढे म्हणाले की, अनेक उपायांवर प्रोत्साहनासाठी सिलॉसचा पुनर्बदलासाठी उपयोग करण्यात येत आहे. ते पुढे म्हणाले की, आता राष्ट्रांच्या गरजांकडे समजावणुकीच्या भावनेतून लक्ष देणे गरजेचे आहे. तसेच लोकांचे राहणीमान साधे ठेवणे आवश्यक आहे. त्यांनी सरकारतर्फे पुढाकार घेऊन विविध योजनांची अंमलबजावणी केल्याचे स्पष्ट केले. यामध्ये भारतमाला, सागरमाला, मुद्रा, स्टॅण्डअप इंडिया, आयुष्यमान भारत या योजना असून याद्वारे देशाच्या विविध गरजांची पूर्तता करण्यात येते. त्यांनी भारत सरकार नुतनीकरण आणि संशोधनावर जोर देत असल्याचे सांगितले.
पंतप्रधनांनी डिजिटल पध्दतीतून पैशांचे व्यवहार तरुण वर्ग मोठ्या प्रमाणावर करत असल्याचे सांगितले. स्वातंत्र्याच्या लढ्यात युवकांनी ऊर्जा आणि धैर्य दाखवून महत्त्वाची भूमिका पार पाडली आहे. आता वर्तमानात तरुणांनी नुतन भारतासाठी अशी भूमिका सादर करण्याची आवश्यकता असल्याचे सांगितले.
B.Gokhale/P.Kor
नागरी उड्डाण मंत्रालय
कोविड -19 विरोधातील लढ्याला पाठबळ देण्यासाठी भुवनेश्वर विमानतळावरून आवश्यक वैद्यकीय साहित्याचा अखंडित पुरवठा सुनिश्चित
एकूण 156 रिक्त ऑक्सिजन टँकर, 526 ऑक्सिजन काँसंट्रेटर्स आणि 140 ऑक्सिजन सिलिंडर्सची केली वाहतूक
कोविड लसीकरण शिबिराचे आयोजन
कोविड 19 विरुद्ध देशाचा लढा अधिक बळकट करण्यासाठी देशातील विमानतळे दररोज देशभरात वैद्यकीय आवश्यक सामग्री आणि उपकरणांची वाहतूक करत आहेत. भारतीय विमानतळ प्राधिकरणाचे भुवनेश्वर विमानतळ आणि संबंधित भागधारक अहोरात्र वैद्यकीय उपकरणे आणि सामग्रीची अविरत वाहतूक सुलभ करून सक्रिय भूमिका बजावत आहेत.
09 मे 2021 पर्यंत भुवनेश्वर विमानतळावरून विविध विमान कंपन्यांच्या माध्यमातून कोविड प्रतिबंधक लसीच्या 669 खोक्यांची  वाहतूक करण्यात आली. देशातील ऑक्सिजनच्या संकटावर मात करण्यासाठी 23 एप्रिल 2021 ते 11 मे 2021 पर्यंत एकूण 156 रिक्त ऑक्सिजन टँकर, 526 ऑक्सिजन काँसंट्रेटर , 140 ऑक्सिजन सिलिंडर्सची वाहतूक सी 17, सी 130 जे, एएन 32 या भारतीय हवाई दलाच्या विमानांच्या माध्यमातून करण्यात आली.
41 ऑक्सिजन काँसंट्रेटरची वाहतूक विविध विमान कंपन्यांमार्फत करण्यात आली. 10 लिटर्सच्या 3500 एकसंध सिलिंडर्स आणि 46.7 लिटर्सच्या एकसंध सिलिंडर्सची वाहतूक होणार असून परदेशातून एका आठवड्यात ही सामग्री येणे अपेक्षित आहे.
याशिवाय, भुवनेश्वर विमानतळ प्रवाशांचा सुरक्षित प्रवास सुनिश्चित करण्यासाठी, केंद्र आणि राज्य सरकारच्या निर्देशानुसार कोविड 19 संबंधित सर्व मार्गदर्शक सूचना आणि शिष्टाचाराचे पालन करीत आहे.
कोविड प्रतिबंधासाठी सुयोग्य वर्तन आणि गर्दी कमी करण्यासाठी कमीतकमी वेळात आवरते घेण्याची विनंती विमानतळ कर्मचाऱ्यांकडून सर्व प्रवासी, भागधारक, अभ्यागत, कर्मचारी इ. यांना सतत केली जात आहे . प्रवाशांची सुरक्षितता सुनिश्चित करण्याच्या दृष्टीनें कोविड प्रतिबंधक सुयोग्य वर्तनासंदर्भात जागरूकता निर्माण करण्यासाठी, विमानतळ टर्मिनलवर अनेक इलेक्ट्रॉनिक आणि कायमस्वरुपी फलकांद्वारे सूचना देखील प्रदर्शित करण्यात येत आहेत.
सर्व विमानतळे या लढ्यात शक्य तितके प्रयत्न करत आहेत आणि त्यात सहभागी होत आहे. भुवनेश्वर विमानतळाने भारतीय विमानतळ प्राधिकरण आणि इतर भागधारकांच्या आणि ओडिशा सरकारच्या सहकार्याने सर्व सुरक्षा उपाय विचारात घेऊन कोविड लसीकरण शिबिर आयोजित केले .
भूविज्ञान मंत्रालय
पश्चिम बंगाल-बांग्लादेश किनारपट्टीपासून दूर बंगाल उपसागराच्या वायव्येकडील भागात कमी दाबाचा पट्टा
ओदिशा किनाऱ्यापासून बंगालच्या उपसागराईशान्येकडील कमी दाबाचा पट्टा मागील सहा तासात ताशी 24 किमी वेगाने पश्चिम बंगाल -बांग्लादेश किनारपट्टीपासून दूर बंगाल उपसागराच्या वायव्येकडे सरकला आहे.
आज दुपारच्या सुमारास तो सुंदरबनमध्ये पश्चिम बंगाल आणि बांगलादेश किनारपट्टी पार करण्याची शक्यता आहे. त्यामुळे पुढील 24 तासात बंगालच्या उपसागरात ताशी 45-55 किमी वेगाने, उत्तर ओदिशा किनारपट्टीवर ताशी 40-50 किमी वेगाने वारे वाहण्याची शक्यता आहे.
तसेच त्रिपुरात तुरळक ठिकाणी, नागालैंड, मणिपुर, मिजोरम, दक्षिण आसाम आणि मेघालयमध्ये काही ठिकाणी आज मुसळधार पावसाचा अंदाज वर्तवण्यात आला आहे.
उद्याही आसाम, मेघालय, नागालैंड, मणिपुर, मिजोरम, त्रिपुरा मध्ये अनेक ठिकाणी हलका ते मध्यम स्वरूपाचा पाऊस पडण्याचा अंदाज आहे.
याकाळात उत्तर बंगाल उपसागरात आणि ओदिशा किनारपट्टी भागात समुद्र खवळलेला राहील, त्यामुळे पुढील 24 तासात मच्छिमारांना समुद्रात न जाण्याचा इशारा देण्यात आला आहे.
M.Chopade/S.Kane/P.Kor
पंतप्रधान कार्यालय
हाऊडी मोदी या कार्यक्रमात पंतप्रधानांनी केलेल्या भाषणाचे जगभरातल्या नामवंत व्यक्तींकडून कौतुक
नवी दिल्ली, 23 सप्टेंबर 2019
पंतप्रधान नरेंद्र मोदी यांनी ह्युस्टन इथे हाऊडी मोदी कार्यक्रमात दिलेल्या भाषणाचे अमेरिकेतल्या अनेक नामवंत व्यक्तींनी कौतुक केले आहे. यामध्ये रिपब्लिकन नेते पेट ओल्सन, केविन ब्रँडी, सिनेटर जॉन कॉर्नयन, सिनेटर केविन क्रामेर, सिनेटर टेड क्रुझ, मीसीसीपीचे गव्हर्नर फिल बायरंट, गव्हर्नर मॅट बेविन, ह्युस्टनचे मेयर सिल्वेस्टर टर्नर यांचा समावेश आहे. भारतातही विकास खन्ना, प्रसून जोशी, करण जोहर, अजय देवगण, मिलिंद देवरा आणि ऋषी कपूर अशा नामवंत व्यक्तींनी पंतप्रधानांच्या भाषणाचे कौतुक केले आहे. या सर्वांनी केलेल्या अभिनंदनाबद्दल पंतप्रधानांनी आभार व्यक्त केले आहेत.
B.Gokhale/R.Aghor/D.Rane
(Visitor Counter : 51
पर्यटन मंत्रालय
देशातील 17 ठिकाणे विशेष पर्यटनस्थळे म्हणून विकसित करणार : के. जे. अल्फोन्स
नवी दिल्ली, 24 जुलै 2018
देशातील 17 ठिकाणे, विशेष पर्यटनस्थळे म्हणून विकसित केली जाणार आहेत. यात महाराष्ट्रातील अजंठा आणि वेरुळ लेण्यांसह उत्तर प्रदेशमध्ये ताजमहाल आणि फत्तेपूर सिक्री, दिल्लीमधील हुमायुंची कबर, लाल किल्ला आणि कुतूबमिनार, कर्नाटकमधील हम्पी, मध्यप्रदेशमधील खजूराहोसह इतर ठिकाणांचा समावेश आहे.
या ठिकाणी पर्यटकांना सहज पोहोचता यावे यासाठी सुविधा उपलब्ध करुन देणे, पर्यटनस्थळ म्हणून हे ठिकाण विकसित करताना स्थानिकांचा समावेश आणि कौशल्य विकास, खाजगी गुंतवणुकीच्या माध्यमातून या ठिकाणाचा प्रसार अशा बाबी हाती घेतल्या जाणार आहेत. पर्यटन राज्यमंत्री के. जे. अल्फोन्स यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Sapre/M.Pange/P.Malandkar
(Visitor Counter : 83
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 184.07 कोटीहून अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.68 कोटींहून अधिक लसीच्या न वापरलेल्या उपयुक्त मात्रा शिल्लक
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्प्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,84,07,57,475
|
|
BALANCE AVAILABLE
|
|
16,68,68,226
केंद्र सरकारने आतापर्यंत सर्व स्त्रोताद्वारे 184.07 कोटी  कोटींपेक्षा जास्त लसींच्या मात्रा राज्ये/ केंद्रशासित प्रदेशांना पुरवल्या आहेत.
याशिवाय लसीच्या 16.68 कोटी पेक्षा जास्त  शिल्लक अशा उपयुक्त मात्रा राज्ये आणि केंद्रशासित प्रदेश आणि खासगी रुग्णालयांकडे उपलब्ध आहेत.
युवा व्यवहार आणि क्रीडा मंत्रालय
अमली पदार्थ मुक्त क्रीडा संस्कृतीसाठी किरेन रिजीजू आणि सुनील शेट्टी यांचे आवाहन
नवी दिल्ली, 14 जानेवारी 2020
बंदी घालण्यात आलेल्या पदार्थांपासून दूर रहा, अमली पदार्थ मुक्त क्रीडा संस्कृती जोपासा असे आवाहन क्रीडा आणि युवा खात्याचे राज्यमंत्री  किरेन रिजीजू आणि अभिनेते सुनील शेट्टी यांनी केले आहे. गुवाहाटी येथे खेलो इंडियाच्या खेळाडूंना आज शेट्टी यांनी एका कार्यशाळेत अमली पदार्थांपासूनच्या धोक्यांबाबत मार्गदर्शन केले. शेट्टी, राष्ट्रीय अमली पदार्थ प्रतिबंधक संस्थेचे ब्रॅण्ड ॲम्बेसिडर आहेत. खेळाचे महत्व त्यांनी सांगितले.
खेळाडू प्रतिबंधित पदार्थांपासून दूर राहावेत यासाठी प्रशिक्षक आणि पालकांनीही काळजी घ्यावी असा सल्ला रिजीजू यांनी दिला.
M.Chopade/S.Kakade/P.Kor
(Visitor Counter : 69
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 190.20 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 20,635 आहे
उपचाराधीन रुग्णांचे प्रमाण 0.05% आहे
रुग्ण बरे होण्याचा दर सध्या 98.74% आहे.
गेल्या 24 तासात 3,079 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,57,495 झाली आहे.
गेल्या 24 तासात 3,451 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.06 कोटी चाचण्या करण्यात आल्या. गेल्या 24 तासात 3,60,613 चाचण्या करण्यात आल्या
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 109.63 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 11,466 नवे रुग्ण आढळले.
सध्या रुग्ण बरे होण्याचा दर 98.25%; मार्च 2020 पासून सर्वोच्च स्तरावर
गेल्या 24 तासांत 11,961 रुग्ण कोविडमुक्त; बरे झालेल्या एकूण रुग्णांची संख्या 3,37,87,047
देशात एकूण रुग्णांच्या तुलनेत उपचाराधीन रुग्णांचे प्रमाण 1% टक्क्यापेक्षाही कमी, सध्या हे प्रमाण 0.41%; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,39,683; गेल्या 264 दिवसांतील सर्वात कमी संख्या
दैनंदिन पॉझिटिव्हिटी दर , गेले 37 दिवस 2% पेक्षा कमी
साप्ताहिक पॉझिटिव्हिटी दर , गेले 47 दिवस 2% पेक्षा कमी
आतापर्यंत एकूण 61.85 कोटी चाचण्या घेण्यात आल्या
पर्यावरण, वन एवं जलवायु परिवर्तन मंत्रालय
ग्लासगो इथे नोव्हेंबरमधे होणाऱ्या कॉप26 च्या यशस्वी आयोजनासाठी भारताचा इंग्लडला पूर्ण पाठिंबा
हवामान विषयक कृती साठी राष्ट्रीय निर्धार हवा असा भारताचा विश्वास : भूपेंद्र यादव
हवामान वित्त आणि तंत्रज्ञान हस्तारणांबाबत जागतिक पातळीवर विकसित देशांकडून ठोस पावलांची गरज
नवी दिल्ली, 18 ऑगस्ट 2021
संयुक्त राष्ट्राची हवामान बदल विषयक मार्गदर्शकतत्वे  आणि पॅरीस कराराबाबत भारत नेहमीच वचनबद्ध आहे. संयुक्त राष्ट्र हवामान बदल परिषद कॉप26 चे यशस्वी तसेच संतुलीत परिणाम यावेत याकरता भारत रचनात्मक काम करेल असे केन्द्रीय पर्यावरण, वने आणि हवामान बदल मंत्री भूपेंद्र यादव यांनी म्हटले आहे. ग्लासगो इथे नोव्हेंबरमध्ये होणाऱ्या कॉप 26 च्या यशस्वी आयोजनासाठी इंग्लडला भारताचा पूर्ण पाठिंबा असल्याचेही त्यांनी सांगितले.
कॉप26चे इंग्लडमधील नियुक्त अध्यक्ष श्री आलोक शर्मा यांच्या बरोबर पर्यावरण मंत्र्यांची आज दिल्लीत सविस्तर बैठक झाली. हवामान बदल, कॉप 26, भारत-इंग्लड 2030 पथदर्शी आराखडा आणि संबंधित मुद्यांवर यावेळी चर्चा झाली.
"हवामान विषयक कृती साठी राष्ट्रीय निर्धार हवा असा भारताचा विश्वास आहे आणि यूएनएफसीसीसी तसेच विकसनशील देशांसाठी पॅरिस करारामध्ये प्रदान केलेल्या मतांतर आणि कार्यप्रणाली बाबतची लवचिकता निर्णय घेण्याच्या केंद्रस्थानी असायला हवी" असे यादव यांनी सांगितले. हवामान बदलाशी लढताना पंतप्रधान नरेन्द्र मोदी यांनी हवामान न्यायावर भर दिला याचा पुनरूच्चार यादव यांनी केला.
पंतप्रधान नरेंद्र मोदी यांच्या नेतृत्वाखाली भारताने जागतिक पातळीवर हवामान बदलाचा सामना करण्यासाठी पुढाकार घेतलेल्या कार्याचा पर्यावरण मंत्र्यांनी उल्लेख केला. उदा. : उद्योग संक्रमण विषयक नेतृत्व समूह
, आपत्ती काळातही तग धरु शकणाऱ्या पायाभूत सुविधांसाठीची आघाडी  आणि आंतरराष्ट्रीय सौर आघाडी .
कॉप 26 चे अध्यक्ष, इंग्लड, आलोक शर्मा यांनी इंग्लडने सुरू केलेल्या कॉप 26 उपक्रमांवर आणि ग्लासगो येथे कॉप परिषदेच्या यशस्वीतेसाठी भारताचा पाठिंबा हवा असल्याचे सांगितले. भारताच्या शीर्ष भूमिकेचाही उल्लेख केला. दोन्ही नेत्यांनी ग्लासगो येथे आगामी कॉप 26 मध्ये चर्चा करण्यासाठी महत्त्वाच्या हवामान विषयक मुद्यावंर विचारांची देवाणघेवाण केली.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 923
विज्ञान आणि तंत्रज्ञान मंत्रालय
पुणेस्थित मायलॅब डिस्कव्हरी सोल्युशन्सने कोविड-19 चाचणी कीटचे उत्पादन वाढवले
 नॅशनल बायोफार्मा मिशन आणि जैवतंत्रज्ञान उद्योग संशोधन सहाय्य परिषद च्या धोरणात्मक निधीच्या मदतीने उत्पादन वाढवले आहे.
हसमुख रावल, मायलॅब डिस्कव्हरी सोल्युशन्सचे व्यवस्थापकीय संचालक म्हणाले, “आमच्यावर कोणी विश्वास ठेवला नव्हता, त्याकाळात बीआयआरएसीने आम्हाला मदतीचा हात दिला. मिळालेल्या निधीमुळे आम्ही निश्चितच उत्पादन आणखी वाढवू”.
जैवतंत्रज्ञानाच्या विभागाच्या सचिव आणि बीआयआरएसीच्या अध्यक्ष डॉ रेणु स्वरुप म्हणाल्या “सध्या सुरु असलेल्या महामारीविरोधात, गुणवत्तापूर्ण आरटी-पीसीआर स्वदेशी उत्पादनामुळे देशभरात चाचण्या वाढवण्यासाठी उपयुक्त ठरले. मायलॅब पॅथोडिटेक्ट उत्पादनात वाढ, ही डिबीटीने पूर्वीच घेतलेल्या निर्णयाच्या दिशेने पाऊल आहे. तसेच ते पंतप्रधानांच्या आत्मनिर्भर भारताच्या संकल्पाशी निगडीत आहे.”
सध्या मायलॅबची 2,00,000 आरटी-पीसीआर आणि 50,000 आरएनए चाचणी उत्पादन क्षमता आहे. एनएटी, एचआयव्ही, एचबीव्ही, एचसीव्ही आणि कोरोना विषाणू निदान/एसएआरएस-सीओव्ही-2 साठी मायलॅबला सीडीएससीओ/अन्न आणि औषध प्रशासन आणि आयसीएमआरची मान्यता आहे.
कंपनीने नुकतीच एक आण्विक प्रयोगशाळा मशीन कॉम्पॅक्ट एक्सएल सुरू केली आहे जी विविध अभिकर्मकांची निर्मिती तसेच एकाच मशीन युनिटमध्ये अनेक आण्विक चाचण्या करू शकते. या मशिनमुळे भारताला ग्रामीण भागात आण्विक निदान प्रयोगशाळा स्थापन करता येतील, यामुळे कमी कर्मचारी संख्येत जास्तीत जास्त करण्यात येतील आणि मोठ्या पायाभूत खर्च, भांडवली खर्च आणि परिचालन खर्चात कपात होईल.